**TÁJÉKOZTATÓ**

Olvassa el az alábbi tájékoztatót, ismerje meg a látogatófogadás rendjét, annak érdekében, hogy a látogatás idején ne kerüljön Ön vagy kapcsolattartója kellemetlen helyzetbe, a tájékozatlanságból eredően ne kerüljön sor Önnel vagy kapcsolattartójával szemben rendszabályozó intézkedés megtételére.

A látogatás zavartalan lebonyolítása érdekében az alábbiakra hívja fel a látogatásra érkező kapcsolattartója figyelmét:

* kapcsolattartója a látogatás megkezdése előtt 30 perccel jelenjen meg, a személyazonosság ellenőrzése céljából;
* a látogatási engedélyt minden esetben hozza magával;
* látogatója, mint az intézet területére belépő személy, személyazonosságának és a belépés indokának megállapítása céljából köteles magát igazolni;
* személyazonosság megállapítására szolgáló okmányok hiányában a látogatásra történő beléptetését megtagadjuk;
* személyazonosságának megállapítására szolgáló okmányait kapcsolattartója a kiléptetéskor is köteles bemutatni;
* amennyiben látogatója a látogatásra láthatóan ittas, vagy bódult állapotban érkezik, nem léphet be az intézet területére;
* látogatója a látogatásra élelmiszert ne hozzon magával.

Tájékoztatom, hogy a 2013. évi CCXL. törvény 168-171.§ alapján súlyos fegyelmi vétségnek minősül, ha Önnél nem tartható tárgyat találunk átvizsgálás során.

A súlyos fegyelmi vétség elkövetése a 14/2014. (XII.17.) IM rendelet alapján akár magánelzárás, valamint a rezsimkategóriába sorolás szigorítását vonhatja maga után. A fegyelmi felelősség megállapítása minden esetben kihat az Önről készített reintegrációs tiszti értékelő vélemény tartalmára.

A 2013. évi CCXL. törvény 177. § (4) bekezdése alapján a látogatásból ki kell zárni azt, akinek a magatartása az intézet, valamint a fogvatartás biztonságára veszélyt jelent. Erre hivatkozással amennyiben Önnél a látogatófogadás során vagy azt követően tiltott, biztonságra veszélyes tárgyat találunk, a továbbiakban – visszavonásig – biztonsági beszélőfülkében fogadhatja látogatóit, illetve az előtalálás alkalmával fogadott látogatót a továbbiakban a látogatásból kizárjuk. A 2012. év C. törvény 176. § (1), 184. § (1), (4)-(5) bekezdései valamint a 185. § (1) bekezdés b.) pontjában meghatározott tiltott tárgyaknak a beléptetést követően előtalálása a látogató kapcsolattartó látogatásból kizárását és büntetőjogi felelősségre vonását vonja maga után.

Mindezekre tekintettel hívja fel kapcsolattartói figyelmét, hogy a kapcsolattartási lehetőségeik teljes körű igénybevétele érdekében tartózkodjanak mindenféle tiltott tárgynak (különösen szúró-vágó eszköz, fegyver, mobil kommunikációra alkalmas berendezés, SIM kártya, kábító-bódító hatású anyag) az intézetbe történő bejuttatásától, átadásától, ugyanis Ön a látogatás után alapos átvizsgáláson esik át.

A 47/2017-es számú intézetparancsnoki intézkedés szerint az intézetbe érkező látogatók esetében a beléptetés részeként, a fémkereső kapun történő áthaladást követően, kötelező a ruházat kézi fémkeresővel történő átvizsgálása, a zsebek kifordíttatása, és a tiltott tárgyak bejuttatásának megelőzése érdekében szúrópróbaszerűen a szájüreg szemrevételezése azokban az esetekben, amikor felmerül annak a gyanúja, hogy a hozzátartozó ilyen módon próbál tiltott tárgyat becsempészni.  
Tilos a látogatók és a fogvatartottak közötti testi kontaktus, tehát nem engedélyezett az ölelés, a kézfogás, a puszilkodás. Aki a fenti előírásoknak nem tesz eleget, azt a látogatófogadásból ki kell zárni és az intézet területéről el kell távolítani.

**2018. július 1-től új csomagküldési szabályok lépnek életbe a bv.kódex változása miatt**

* **havi 1 db – maximálisan 5 kg-os - általános csomag –WebShop/Látogatás/Posta küldhető**
* negyedévente **1 alkalommal** kizárólag ruhaneműt és lábbelit tartalmazó csomagot is lehet fogadni.
* A postán keresztül érkező csomagokban 2018. július 1. után **NEM küldhető** már be élelmiszer, tisztálkodási szer, dohánytermék, gyógyszer, gyógyászati segédeszköz és gyógyhatású készítmény. Egyebekben a csomag mindazokat a tárgyakat tartalmazhatja, amelyeket a fogvatartott engedéllyel magánál tarthat.
* A postán be nem küldhető termékből a kapcsolattartók az ellenérték megfizetése mellett a bv. intézet boltjából állíthatják össze a csomagot a bv. szerv által működtetett internetes felületen. (**bvcsomag.hu**.)
* Az összeállított csomagok ellenértékét a webes felületen átutalással és online bankkártyás fizetéssel van lehetőség kiegyenlíteni, vagy látogatási napokon készpénzben és bankkártyával van lehetősége a kapcsolattartóknak megfizetni.
* A bv. intézet a fogvatartottak részére a webes felületen rendelt csomagot az ellenérték beérkezését, illetve a látogatáson történt megfizetést követő **3 munkanap**on belül adja át.

A WebShopba történő első belépéskor a kapcsolattartónak – email címével - regisztrálnia kell az oldalon.

* A rendeléshez szükség lesz a kapcsolattartóknak egy **egyedi azonosító**ra is (két számsorból áll: kapcsolattartó azonosító + kapcsolattartó ellenőrző), amit kérelmi lapon lehet – kapcsolattartónként – elkérni a reintegrációs tisztektől.

A **fogvatartottak kapcsolattartói személyazonosságuk ellenőrzéséhez szükséges iratok , illetve a rendeléshez szükséges azonosító kódok birtokában (melyet a fogvatartottak a reintegrációs tisztektől tudnak kérelmi lapon elkérni),** a kiétkezési boltban **előre összeállított** **NÉGY** különböző értékű **egységcsomagból vásárolhatnak** a **látogatás alkalmával.** Ezen egységcsomagok **értéke 2.500,-5.000,-7.500,-10.000,- HUF.** Ezen egységcsomagok a súly és a mennyiségi korlátok betartásával **kizárólag dohánytermékekkel bővíthető ki.**

Az **egységcsomagokat a kapcsolattartó vásárolja meg,** melyről a vásárláskor egy azt igazoló, a fogvatartott nevére szóló igazolást kap. A rendelt egységcsomag a havi csomagküldésbe beleszámít. **Látogatás alkalmával a fogvatartottak kapcsolattartóinak lehetősége van az egységcsomag ellenértékét készpénzben, illetve bankkártyával is megfizetni.**

**Győr-Moson-Sopron Megyei Büntetés-végrehajtási Intézet**

**vezetése**

2018. szeptember